b'\n_START_ARTICLE_\nKakkurilampi (H\xc3\xa4meenkyr\xc3\xb6)\n_START_SECTION_\nMaantieto\n_START_PARAGRAPH_\nLampi on 250 metri\xc3\xa4 pitk\xc3\xa4, 100 metri\xc3\xa4 leve\xc3\xa4 ja sen pinta-ala on 2,1 hehtaaria. Se sijaitsee Ulvaanharjun jatkeella pit\xc3\xa4nomaisessa painaumassa ja sen rannat ovat soistunutta mets\xc3\xa4maata. Vain suon l\xc3\xa4nsip\xc3\xa4\xc3\xa4ss\xc3\xa4 on ojia, joita pitkin Kakkurilammen pintavedet valuvat Kuroonsuon kautta J\xc3\xa4rvenkyl\xc3\xa4nj\xc3\xa4rveen. Lampi on asumaton, mutta sen etel\xc3\xa4puolelta ohittaa maantie lammen ja pohjoispuolelta kulkee k\xc3\xa4rrypolku nimelt\xc3\xa4\xc3\xa4n Pirkanura._NEWLINE_Lampi kuuluu nime\xc3\xa4\xc3\xa4n kantavaan Kakkurilammen moreenimuodostumaan, joka on j\xc3\xa4\xc3\xa4kauden loppuvaiheen aikaan syntynyt reunamoreeni. T\xc3\xa4\xc3\xa4ll\xc3\xa4 moreenikerrostumat ovat harvinaisen paksut.\n_START_SECTION_\nHistoriaa\n_START_PARAGRAPH_\nJ\xc3\xa4rvi on piirretty n\xc3\xa4kyviin H\xc3\xa4meenkyr\xc3\xb6n pit\xc3\xa4j\xc3\xa4nkartassa, jossa se oli asumaton ja laskuojaton suoj\xc3\xa4rvi.'